Seda postitust ajendab mind kirjutama hetkel olukord minu koduvallas Sauel. Hoolimata sellest, et alevikus on armas ja tore Laagri kool, said väga  paljud lapsevanemad sel aastal teatise, et nende laps peab minema Pääsküla kooli, kuna Laagris ei ole piisavalt kohti. See teatis põhjustas palju vasukaja valla FB lehel, toimumas on infoõhtu ja palju muud, kuid samas küsimus on tegelikult hoopis suurem kui ainult nende 70 vanema mure, kes peavad oma lastele selgeks tegema, et selle asemel, et minna sinna toredasse kooli lasteaia kõral, kus paljud lapsed ka eelkoolis käinud ja kuhu naabrilapsed ja lasteaiakaaslased saavad, peavad lapsed hakkama käima  koolis, mis oma riigieksamite tulemustes on üks nõrgimaid, milles remont on tehtud väga ammu ja vaadates viimase aja infot, siis tundub, et lähiajal pole ka remonti oodata.